stanford-oval/wikipedia huggingface dataset:
הטמפלרים בעמק בית שאן
הערות שוליים

↑  מוירטמברג גרמניה לשער גן עדן בארץ ישראל, באתר "מכל מקום"
↑  ק. דגני,'"`UNIQ--nowiki-00000003-QINU`"'שדה אליהו, הארץ, 8 באוקטובר 1953
↑  אברהם סלומון (עיתונאי),'"`UNIQ--nowiki-00000007-QINU`"'טירת צבי שבלב העמק, הארץ, 2 באוגוסט 1951
↑  יוסף וייץ, בית שאן ובנותיה, הוצאת אמנות, 1934, עמוד 60
בתים שנבנו בשדה אליהו בהשפעת בית וילנד
פרנץ רובאו

| --- | --- |

 לידה:  5 ביוני 1856 (יוליאני) אודסה, האימפריה הרוסית 
 פטירה:  13 במרץ 1928 (בגיל 71) מינכן, רפובליקת ויימאר 
 מקום קבורה:  בוואריה 
 מקום לימודים:  בית הספר לאמנות באודסה על שם גרקוב  האקדמיה לאמנות יפה, מינכן 
 תחום יצירה:  אמנות חזותית 
 
פרנץ רובאו (ברוסית: Франц Рубо;‏ 15 ביוני 1856 – 13 במרץ 1928) היה צייר רוסי שיצר כמה מהציורים הפנורמיים הגדולים והידועים ביותר. הוא יצר ציורים מעגליים, שהוצמדו למשטח גלילי והמבט בהם מבפנים כנקודת התצפית.
ביוגרפיה

פרנץ (פרנסואה) רובאו נולד ב־1856 באודסה לאונורה פורטון אלכסיס רובאו ואשתו מדלן (לבית סנק). פרנץ היה הרביעי מבין חמישה ילדים במשפחה קתולית; אביו היה מוכר ספרים וכתבי עת, במקור ממארסיי הוא למד בבית הספר לציור באודסה. בשנת 1877 נסע רובאו למינכן ולמד באקדמיה לאמנויות יפות במינכן.
לאחר מכן הוא התיישב בסנט פטרסבורג, עבד באקדמיה הקיסרית לאמנויות וצייר פנורמות ענק של קרבות היסטוריים. בשנים 1904–1912 לימד רובאו באקדמיה לאמנויות בסנט פטרבורג כפרופסור. מיכאיל אבילוב היה בין תלמידיו. בתקופה זו הוא צייר את המצור על סבסטופול, ציור פנורמי.
באמצע המאה ה-19 הפכו הציורים הפנורמיים השונים לדרך אופנתית לתאר נופים ואירועים היסטוריים. הפנורמה הייתה מדיום ויזואלי של 360 מעלות, שיטה זו נרשמה כפטנט על ידי האמן רוברט בארקר בשנת 1787. תצוגה זאת הייתה דבר חדש ובתקופה ההיא, והציורים הללו היו סנסציה. הציורים יצרו אשליה חדשה, העבירו את הצופה למציאות מדומה, ויצרו תפיסה של נוכחות פיזית באמצע האירועים. כאשר עומדים באמצע הפנורמה של 360 מעלות נוצר הרושם של עמידה בסביבה חדשה.
רובאו זכה למוניטין בזכות ציורי הענק הפנורמיים שביצע במהלך חייו. העבודות של רובאו היו כה גדולות עד שהן דרשו ביתנים שנבנו במיוחד כדי להציג אותן. אחת הפנורמות הבודדות שצייר, עדיין קיימת כנציגת ז'אנר פופולרי מהמאה ה-19.
בשנת 1913 עזב רובאו את רוסיה לגרמניה, והתיישב במינכן. לאחר פרוץ מלחמת העולם הראשונה הכירו בו השלטונות הגרמניים כאזרח צרפתי, וב-19 בדצמבר 1914 העניקו לו אזרחות גרמנית. הוא התגורר במינכן למשך שארית חייו ומת ב-13 במרץ 1928.
פנורמת סבסטופול

הפנורמה של סבסטופול היא ציור ענק המתאר את המצור על סבסטופול בשנים 1854–1855. הציור הוצג ברוטונדה, מבנה מיוחד הבנוי בצורה מעגלית. גודלו של הציור עצום, אך הוא היה הכרחי לתיאור ריאליסטי של סצנות צבאיות בגלל מספר המשתתפים העצום והנוף הרחב. רובאו עבד על הציור הזה כמעט שלוש שנים, החל משנת 1901. הוא חקר את האירועים ההיסטוריים על ידי נסיעה לסבסטופול, קרא על הקרב עצמו וכן על ידי קריאת מסמכים היסטוריים שתיארו את הסצנות והתקריות השונות במהלך המלחמה. הוא גם שוחח עם משתתפים ששרדו את הקרב. רובאו יצר את הסקיצות הראשונות שלו בסנט פטרבורג. הוא המשיך לעבוד על הציור מאוחר יותר באקדמיה הבווארית לאמנויות יפות, שם החליט להשתמש בקנבס בגובה 14 מ' על 115 מ' אורך. כשסיים את הציור, הוא הוצג בסבסטופול בקיץ 1904, במלאת חמישים שנה להגנת העיר.
גלריה

נוף בקווקז
יום שוק
צבא חוצה את הקווקז
ליד הנהר
הערות שוליים

1 2  Franz Roubaud / catalogue raisonné, www.roubaud.eu
↑  Рубо Франц Алексеевич, www.hrono.ru
↑  [Mieszkowski, Jan, Watching war, 2012, Stanford, California Stanford University Press
↑  "Russian artists, Franz Roubaud (Russian)"
↑  wave interactive Luzern, Welcome, International Panorama Council
| --- | --- |
בקרת זהויות :  NLI: 987007304146605171  PLWABN: 9810546475505606  BnF: cb136133638 (data)  GND: 116663154  ISNI: 0000 0000 6676 1436  LCCN: n83146188  NKC: pna2015858947  RKD: 68519  SELIBR: 358834  SUDOC: 170712990  ULAN: 500012298  VIAF: 30293540   WorldCat (עם VIAF): 30293540
ניכוי מס במקור

ניכוי מס במקור מתייחס לחובה החלה על המשלם לנכות מס הכנסה מהתשלום למוטב, ולהעביר לרשויות המס את הסכום שנוכה. למעשה חובת המס היא של המוטב הזכאי לתשלום, אך החובה לנכות את המס, באופן מלא או חלקי, חלה על המשלם.
ניכוי מס במקור נועד להקטין את תופעת אי הדיווח למס הכנסה על הכנסות וקבלת תשלום וכתוצאה מכך לפגוע בהכנסות של המדינה.
דוגמאות לניכוי מס במקור:
מעסיק מנכה מס במקור משכר העובד ומעביר את המס ישירות לרשות המסים בישראל כמס הכנסה.
בנק מנכה מס על דיבידנד, כאשר בעל חשבון המנהל תיק ניירות ערך קיבל דיבידנד על נירות ערך בחשבון.
לקוח מנכה מס במקור לספק מהתשלום שהוא חייב לו (כאשר הלקוח חייב בניכוי מס במקור מתשלומיו לספקים, ולספק אין פטור מניכוי מס במקור מתשלומים המגיעים לו).
סעיפים 162 - 173 לפקודת מס הכנסה עוסקים בחובת הניכוי במקור, ומכוחם הותקנו תקנות וצווים המפרטים את כללי הניכוי במקור במגוון רחב של תשלומים, כגון משכורת, שכר מרצים, שכר סופרים ועוד.
ניכוי מס בשוק ההון

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
בעולם מקובל לבצע ניכוי במקור מתשלומי דיבידנד בעוד שתשלומי ריבית ותמורה ממכירות מבוצעים ללא ניכוי מס במקור. כתוצאה מכך, משקיע בניירות ערך זרים יקבל את הדיבידנד בגין ניירות ערך אלה לחשבונו לאחר שכבר בוצע ניכוי מס בחו"ל, על פי שיעורי המס של המדינה בה התאגדה החברה שחילקה את הדיבידנד, בעוד שבתשלומי ריבית בגין איגרת חוב זרות המס ינוכה בדרך כלל רק מס בארץ.
מנגנון ניכוי המס במקור בשוק ההון בארץ מתקדם יחסית למקובל בעולם, באופן שבו המנכים מבצעים ניכוי מס מרווחי הון, כולל התחשבות בעלויות של ניירות הערך בתקופה שבה הלקוח החזיק בניירות אצל חבר בורסה אחר, וזאת על ידי דיווח של עלויות ניירות הערך בזמן העברת תיק בין חברי בורסה. מנגנון זה קיים משנת 2003 אז נכנסה לתוקף הרפורמה שידועה בשם רפורמת בכר (תיקון מס' 169 לפקודת מס הכנסה), בעוד שבארצות הברית למשל רק בשנת 2010 פורסמו כללים ליצירת מנגנון כזה שייכנסו לתוקף בעתיד.
מעבר למידע בגין העלויות של ניירות הערך בעת העברת תיק כולל מנגנון ניכוי המס במקור בשוק ההון גם חישובים מורכבים בכל הקשור להסדרי חוב (בהם עשוי מחזיק איגרות החוב לקבל בתמורה לאיגרות החוב שלו חבילה המורכבת מאיגרות חוב חדשות, מניות סחירות, מניות לא סחירות, מזומן) הצעות רכש והחלף וכן הלאה.
מכיוון שלמנכה בשוק ההון קיים מידע מדויק לגבי הרווח/ההפסד שנוצר ללקוח ניתנה לו גם ההרשאה לקזז הפסדים שנוצרו בתיק ניירות הערך כנגד חבות המס בגין ריבית ודיבידנד מניירות ערך. זאת אומרת שלקוח שנוצר לו הפסד ממכירת נייר ערך לא ינוכה לו מס בגין הכנסות ריבית ודיבידנד מניירות ערך עד לגובה ההפסד. חישוב זה נעשה על בסיס שנתי, כך שהפסד שלא נוצל עד לתום השנה אינו מועבר לשנה הבאה, וניצולו מחייב הגשת דוח שנתי לרשות המיסים.
לביאה מנוס

לביאה מנוס (נולדה 9 באוקטובר 1941) היא פסלת, ציירת ואמנית קרמיקה ישראלית, הידועה בזכות יצירותיה המשלבות קרמיקה וטבע, וכן בזכות אנדרטאות זיכרון שיצרה להנצחת חללי מערכות ישראל.
| --- | --- |
אין תמונה חופשית
 לידה:  9 באוקטובר 1941 (בת 83)
 פעילות בולטת:  יוצרת אנדרטאות חללי צה"ל
 מקצוע:  אמנית,פסלת, ציירת
 פרסים והוקרה:  1965 תערוכת הפרח הבינלאומית חיפה, פרס ראשון 1966 ציון לשבח, שילוב פיסול בצמחים, רמת גן 1966 ייצוג ישראל בפסטיבל אומנות בינלאומי בגרמניה 1969–1970, מענק מצוינות יצירתית (שרת), קרן תרבות אמריקה-ישראל 1973 עיצוב קרמיקה ישראלי, מוזיאון הארץ, תל אביב, ישראל, פרס ראשון 1980 פרס קרן שרת לאמנים צעירים
ביוגרפיה

לביאה מנוס החלה את דרכה האמנותית בגיל צעיר, כאשר סייעה למורה לקרמיקה ניצולת שואה. בגיל 14 עברה לקיבוץ מעיין צבי, שם פגשה את בעלה לעתיד, אורי מנוס. הקיבוץ תמך בכישרונה האמנותי ואיפשר לה להקים חוג קרמיקה לילדים ולמבוגרים. למדה בבית הספר לגננות ושתילה, ובמכון אבני לאמנות בבת ים. השלימה את השכלתה האמנותית בבית הספר הגבוה לאמנות בבואנוס איירס, ארגנטינה.
לימודים

קרמיקה, טבעון
ציור, מוזיאון הלנה רובינשטיין, עם אליהו גאט
פרסקו ופיסול בטיח צבעוני, ביה''ס הגבוה לאמנות בואנוס איירס, ארג'נטינה, עם ארנסטו דלה קרקובה
פיסול, בית רוטשילד, חיפה
ציור ופיסול, מכון לאמנות, בת -ים
פיסול קרמי, מכון אבני, תל אביב
יצירתה האמנותית

יצירותיה של מנוס מאופיינות בשילוב בין קרמיקה לעולם הצומח, תוך שימוש בחומרים טבעיים ועיצובים ייחודיים. היא יצרה פסלי בטון לזכרו של המורה לטבע שמעון אנגרס ז"ל, המוצבים בקיבוץ מעיין צבי. יצירותיה הוצגו בתערוכות פרחים וזכו בפרסים. מנוס זכתה להערכה על החדשנות בשילוב צמחי בית עם כלי קרמיקה.
אנדרטאות זיכרון

לביאה מנוס ידועה בזכות אנדרטאות הזיכרון שיצרה להנצחת חללי מערכות ישראל, בשיתוף פעולה עם בעלה, תא"ל (מיל') אורי מנוס. בין האנדרטאות הבולטות:
אנדרטה לחללי גדוד 405: אנדרטה לזכר 21 חללי גדוד 405, שנפלו במלחמת יום הכיפורים. האנדרטה הוקמה בשנת 2008 בנוכחות צמרת צה"ל ובני משפחות הנופלים.
אנדרטת הג'יפ: אנדרטה לזכר אבי דיטשי ויואל פורת, שני לוחמי גדוד תותחנים 405 שנפלו במלחמת יום הכיפורים. האנדרטה ממוקמת סמוך לצומת המפלים ברמת הגולן, וכוללת ג'יפ הניצב על במה.
אנדרטת סוללה בועז: אתר הנצחה לסוללת "בועז" בגדוד "נמר".
בעיצוב האנדרטאות, שילבה מנוס בין אלמנטים פיסוליים לנוף הטבעי, מתוך רצון ליצור הנצחה מרגשת ומשמעותית.
הוקרה ופרסים

1965 תערוכת הפרח הבינלאומית חיפה, פרס ראשון
1966 ציון לשבח, שילוב פיסול בצמחים, רמת גן
1966 ייצוג ישראל בפסטיבל אומנות בינלאומי בגרמניה
1969–1970, מענק מצוינות יצירתית (שרת), קרן תרבות אמריקה-ישראל
1973 עיצוב קרמיקה ישראלי, מוזיאון הארץ, תל אביב, ישראל, פרס ראשון
1980 פרס קרן שרת לאמנים צעירים
1993 מלגת לימודים, ממשלת ארגנטינה
תערוכות

מנוס ערכה 18 תערוכות יחיד והשתתפה ב-56 תערוכות קבוצתיות בארץ ובעולם. בין תערוכות היחיד שלה:
"עשרים שנות עבודה בחומר", בית האמנית, רעננה (1979).
"חדרה של אקליפטוסים ותחנת כוח", בית האמנים, חדרה (1982).
"לביאה מנוס - ארץ אבני גבול וגדרות", גלריה המגדל, תל אביב (1997-1998).
מטען צד (1985).
"לביאה מנוס- אין לי ארץ אחרת ימים של עצב של שמחה", מוזיאון בית התנ"ך, תל אביב (2001).
בין ארץ לשמים היכל התרבות, ראשון לציון (2007).
ספרים

לביאה מנוס: עשרים שנות עבודה בחומר (1979).
לביאה מנוס: ארץ אבני גבול וגדרות (1997).
התנגדות לתואר יקיר העיר לנחום חופרי

לביאה מנוס הביעה התנגדות להענקת תואר "יקיר העיר" לנחום חופרי, ראש עיריית רעננה לשעבר. לטענתה, במהלך כהונתו כמנהל תיכון "אוסטרובסקי", פגע חופרי באופן מכוון בקיר זיכרון שיצרה לזכר נופלי בית הספר ואף "חיבל והרס ביודעין" ביצירה.
המחלוקת בין השניים החלה עוד בתקופה שבה ניהל חופרי את בית הספר, אז, לדבריה של מנוס, פגע באנדרטה שהקימה. התנגדותה להענקת התואר עלתה לכותרות לאחר שפרסמה קריאה ברשתות החברתיות לעצור את הענקת האות לחופרי.
בתגובה לטענות, מסר נחום חופרי כי מדובר היה בטעות שנעשתה בתום לב, והתנצל על המקרה.
חיים אישיים

לביאה מנוס נשואה לתא"ל (מיל') אורי מנוס, סמג"ד גדוד תותחנים 405 במלחמת יום הכיפורים. לזוג שלושה בנות ובן, עומר מנוס ז"ל, רץ מרתון וצלם, שנפטר בפתאומיות בגיל 48.
הערות שוליים

↑  לביאה מנוס, באתר מוזיאון ישראל ירושלים
↑  אנדרטת גדוד נמר 405, באתר תיירות גולן
↑  לביאה מנוס באוספים מהעולם, באתר מוזיאון ישראל ירושלים
↑  אתר הנצחה לנופלי גדוד תותחנים 405 במלחמת יום הכיפורים, באתר יזכור, אתר ההנצחה לחללי מערכות ישראל
↑  אנדרטת גדוד נמר – (ג’וחדר) רמת הגולן – תמיד תותחן, באתר www.beithatothan.org.il
↑  אנדרטה לזכר יואל פורת ואבי דיטשי – צומת קצביה – תמיד תותחן, באתר www.beithatothan.org.il
בית המדינה של מדינת רוד איילנד

| --- | --- |

 מידע כללי
 סוג:  קפיטול 
 כתובת:  82 Smith St. 
 מיקום:  פרובידנס 
 מדינה:  ארצות הברית 
 הקמה ובנייה
 תקופת הבנייה:  ?–1904
 תאריך פתיחה רשמי:  1904 
 אדריכל:  מק'קים, מיד ווייט 
 סגנון אדריכלי:  אדריכלות נאו-קלאסית 
 
 קואורדינטות:  41°49′51″N 71°24′54″W﻿ / ﻿41.8309°N 71.41496°W﻿ / 41.8309; -71.41496
 אתר רשמי
 he
 
בית המדינה של מדינת רוד איילנד (באנגלית: Rhode Island State House) הוא מבנה המשמש את בית המחוקקים של מדינת רוד איילנד שבארצות הברית, וכן את משרדי מושל המדינה, סגן מושל המדינה, מזכיר מדינת רוד איילנד וגזבר המדינה. המבנה רשום כאתר היסטורי במרשם הלאומי של מקומות היסטוריים.
היסטוריה

בית המדינה הנוכחי של רוד איילנד הוא המבנה השביעי שמשמש את בית המחוקקים של המושבה או המדינה, ושני הממוקם בעיר פרובידנס. המבנה תוכנן על ידי חברת האדריכלים מקים, מיד ווייט. המבנה הוקם בין השנים 1895–1904. המבנה שופץ בצורה משמעותית בשנות ה-90 של המאה ה-20.
תיאור המבנה

המבנה בנוי מ-9,200 מטר מעוקב של שיש לבן מג'ורג'יה, מ-15 מיליון לבנים, ומ-1,187 טונות של ברזל.
כיפת המבנה היא הכיפה הרביעית בגודלה בעולם (אחרי בזיליקת פטרוס הקדוש, קפיטול מדינת מינסוטה והטאג' מאהל).
בראש הכיפה מצוי פסל ברונזה המצופה זהב של אדם חופשי. הפסל, שמשקלו 230 ק"ג, גובהו 3.3 מטרים, והוא מתנשא 84.7 מטרים מעל הקרקע מכונה "תקווה".
באגף המערבי של המבנה נמצא אולם בית המחוקקים של רוד איילנד (הבית התחתון), ובאגף המזרחי של המבנה נמצא אולם סנאט המדינה. במרכז המבנה, מתחת לכיפה, נמצא אולם רחב (רוטונדה) שעל רצפתו נמצא סמל המדינה עשוי ברונזה. באגף הצפוני של המבנה נמצאת ספריית המדינה, ובאגף הדרומי חדר המכונה "חדר המדינה" ובו משרדי מושל המדינה.
פנים המבנה
המבנה בתקשורת

חזית המבנה שימשה תפאורה בסרט "אמיסטאד" משנת 1997 בשל דמיונה לחזית בניין הקפיטול.
Fantasy Flight Games

| --- | --- |


הכניסה הראשית למטה החברה במינסוטה
 נתונים כלליים
 סוג:  חטיבה
 מייסדים:  כריסטיאן פיטרסון
 תקופת הפעילות:  1995–הווה (כ־30 שנה)
 חברת אם:  אסמודי
 מיקום המטה:  Roseville 
 משרד ראשי:  רוזוויל, מינסוטה, ארצות הברית
 ענפי תעשייה:  הוצאה לאור 
 מוצרים עיקריים:  משחקי תפקידים משחקי קופסה משחקי לוח משחקי קלפים משחקי קוביה
 מנכ"ל:  כריס גרבר
 עובדים:  64 (נכון ל-2010)
  
 Fantasy Flight Games (אתר)
 
Fantasy Flight Games (או FFG; ובתרגום חופשי: משחקי מעוף הפנטזיה) היא חברת פיתוח משחקים שבסיסה ברוזוויל, מינסוטה שבארצות הברית. החברה יוצרת ומוציאה לאור מגוון משחקי קופסה. נכון לשנת 2014, החברה שייכת לאסמודי, צפון אמריקה (אנ').
היסטוריה

Fantasy Flight Publishing נוסדה בשנת 1995 על ידי כריסטיאן פיטרסון. מאז שנת 1997 לאחר שהחברה הוציאה לאור את מוצרה הראשון, משחק הקופסה Twilight Imperium (אנ'), החברה מציגה את עצמה בתור Fantasy Flight Games (FFG). FFG נחשבת לאחת מהחברות המפורסמות ביותר בתעשיית המשחקים, בכך שהיא מובילה בשוק משחקי הקופסה ומצליחה ביותר גם בקטגוריות משחקי קלפים, משחקי תפקידים ומשחקי מיניאטורות.
משנת 2000 עד 2008, FFG הפיקה סדרת ספרים שכוללות הרחבות והרפתקאות עבור המהדורה השלישית של מבוכים ודרקונים תחת OGL (אנ'), רישיון של קוסמי החוף שנותן רשות לצד שלישי להשתמש במשחק. סדרת ספרים זו הייתה ידועה בשם "Legends & Lairs" (בתרגום חופשי: אגדות ומאורות). ספרים אלה כללו הרחבות למקצועות, קסמים ואזורים, כמו גם סדרה של חוברות הרפתקאות קצרות.
בשנת 2008, FFG שיתפה פעולה עם Games Workshop (אנ') כדי לפתח משחקי תפקידים, משחקי לוח ומשחקי קלפים עבור וורהאמר ואת וורהאמר 40,000. ב-9 בספטמבר 2016 הודיעה FFG על הפסקת שיתוף הפעולה בין החברות. החל מ-28 בפברואר 2017, FFG כבר לא מציעה למכירה משחקים שנעשו בשילוב עם Games Workshop.
באוגוסט 2011, FFG רכשה את הרישיון למשחקי קלפים, משחקי לוח, מיניאטורות ומשחקי תפקידים המתרחשים ביקום מלחמת הכוכבים. כמו כן, החברה יצרה משחקים עבור עולמות כגון: שר הטבעות, משחקי הכס ובטלסטאר גלקטיקה, כמו גם משחקים המבוססים על משחקי מחשב פופולריים שונים כמו דום, סטארקראפט ווורלד אוף וורקראפט. הם ידועים גם בתיקון והדפסה מחדש של משחקי קופסה קלאסיים כמו טליסמן.
משנת 2010 עד 2013 FFG שיתפה פעולה עם Dust Studio בפרסום והפצה של משחק המינאטורות Dust Tactics מאת פאולו פרנטה.
ב-17 בנובמבר 2014, הכריזו FFG ואסמודי, מוציאה לאור צרפתית של משחקי קופסה, על מיזוג בין החברות.
אסמודי סייעה להמיר חלק ממשחקי הקופסה של FFG למשחקים דיגיטליים, ובאוקטובר 2017, הכריזו החברות על הקמת Fantasy Flight Interactive, חטיבה שמטרתה להמיר כמה שיותר ממשחקי הקופסה של FFG לפורמט דיגיטלי. עם זאת, כחלק מגל פיטורים רחב, בחרה החברה לסגור את Fantasy Flight Interactive בינואר 2020.
בינואר 2020 אסמודי הכריזה שהם מתכננים להתמקד במשחקי הקופסה של Fantasy Flight Games. משחקי התפקידים השולחניים שלהם יועברו למשחקי Edge Entertainment, ומשחקי המינאטורות ל־Atomic Mass.
משחקים > משחקי קלפים חיים (LCG)

משחק קלפים חיים (באנגלית: Living Card Games או LCG) הוא מונח מסחרי השייך ל-FFG עבור משחקי קלפים מתרחבים. FFG מגדירה "משחקי קלפים חיים" כגרסה שונה של משחקי קלפי אספנות. למשחקי קלפים חיים ישנן הרחבות רגילות ובניית ערימה כמו קלפי אספנות, אך אין להם את "מודל הקנייה העיוורת" שלהם. במקום חפיסות התחלה אקראית וחבילות הרחבה אקראיות, לקלפים חיים יש חפיסות התחלה וחבילות הרחבה עם חלוקה קבועה וברורה של קלפים ללא אקראיות. החפיסות ההתחלתיות שלהם מגיעות מוגדרות מראש, והן נועדו להיות עצמאיות; ניתן לשחק אותם בעצמם ללא צורך בהרחבות, אך ניתן להרחיב בעזרת חבילות ההרחבה. חבילות הרחבה משוחררות על בסיס חודשי, כל אחת מכילה 60 קלפים. הרחבות "דלוקס גדולות יותר יוצאות בתדירות נמוכה, ובדרך כלל מכילות מספר רב יותר של קלפים ולפעמים מציגות מנגנוני משחק חדשים.
משחקים רבים מחברות אחרות משתמשים במודל הפצה דומה, אך מכיוון ש"משחקי קלפים חיים" וראשי התיבות "LCG" הם מונחים מסחריים רשומים השייכים ל FFG, חברות אחרות אינן משתמשות במונח זה.
FFG עדיין מדפיסה את משחקי הקלפים החיים הבאים:
שר הטבעות: משחק הקלפים (2011)
אימת ארקהם: משחק הקלפים (2016)
מארוול צ'אמפיונס: משחק הקלפים (2019)
FFG הדפיסה בעבר את משחקי הקלפים החיים הבאים:
קריאתו של קת'ולהו: משחק הקלפים (2008–2015)
משחקי הכס: משחק הקלפים מהדורה ראשונה (2008–2015)
משחקי הכס: משחק הקלפים מהדורה שנייה (2015–2020)
וורהאמר: פלישה (2009–2013)
אנדרואיד: נטראנר (2012–2018)
מלחמת הכוכבים: משחק הקלפים (2012–2018)
וורהאמר 40,000: כיבוש (2014–2017)
אגדת חמש הטבעות: משחק הקלפים (2017–2021)
Fantasy Flight Games הדפיסה גם את Blue Moon Legends, שהוא אוסף מקיף של Blue Moon והרחבותיו. למרות שיש למשחק משחקיות דומה וחפיסת קלפים קבועה כמו במשחקי קלפים חיים, הוא לא שוחרר תחת הקטגוריה של משחקי קלפים חיים.
משחקים > KeyForge

Fantasy Flight Games פרסמה את משחק הקלפים KeyForge ב-2018. המשחק נוצר על ידי המעצב של MTG ריצ'רד גארפילד, KeyForge שונה ממשחקי קלפי אספנות אחרים בכך שהמשחק משתמש בשיטת הייצור האקראי כדי ליצור חפיסות ייחודיות. בדרך כלל, קלפי אספנות נמכרים בחפיסות מוגדרות מראש או בחבילות הרחבה. FFG מכנה את KeyForge "משחק קלפים ייחודי" מכיוון שכל חפיסה מכילה דמות מעוצבת וייחודית לאותה חפיסה. ב-22 ביוני 2022, הוכרז ש-FFG מכרה את KeyForge ל-Ghost Galaxy.
פרסים > פרסי אוריג'נס לשנת 2016

משחק לוח – מלחמת הכוכבים: מתקפה אימפריאלית, עוצב על ידי ג'סטין קמפאין, קורי קונייצ'קה וג'ונתן יינג
משחק מיניאטורות – ארמדת מלחמת הכוכבים, בעיצוב ג'יימס קניפן, כריסטיאן פיטרסון
משחק תפקידים – מלחמת הכוכבים: כוח וגורל, בעיצוב ג'יי ליטל
הערות שוליים

1 2  Who we are, www.fantasyflightgames.com (באנגלית)
↑  Legends & Lairs | Series | RPGGeek, rpggeek.com (באנגלית)
↑  A New Path Forward, www.fantasyflightgames.com (באנגלית)
↑  Use The Force, www.fantasyflightgames.com (באנגלית)
↑  NameBright - Coming Soon, www.dust-models.com (באנגלית)
↑  David M. Ewalt, Fantasy Flight Games Merging With Asmodee, Forbes (באנגלית)
↑  Asmodee Acquires Fantasy Flight Games – Black Gate, ‏2014-11-19 (באנגלית)
↑  Mike Minotti, Asmodee partners with Fantasy Flight for new digital board game studio, VentureBeat, ‏2017-10-24 (באנגלית)
↑  Fantasy Flight Interactive to close after company-wide layoffs, www.gamedeveloper.com (באנגלית)
↑  Living Card Games, www.fantasyflightgames.com (באנגלית)
↑  LCG Player's Guide, www.fantasyflightgames.com (באנגלית)
↑  Trademark of Asmodee LCG, trademarks.justia.com (באנגלית)
↑  Charlie Hall, KeyForge is a remarkable new card game, Polygon, ‏2018-08-07 (באנגלית)
↑  Ghost Galaxy Acquires KeyForge, Keyforging (באנגלית)
↑  Academy | 2016 Origins Award Winners, web.archive.org, ‏2016-07-10 (באנגלית)
| --- | --- |
בקרת זהויות :  NLI: 987009748164305171  LCCN: no2013024322  VIAF: 296661773   WorldCat (עם VIAF): 296661773
דוקטור

ערך זה עוסק בתואר אקדמי. אם התכוונתם לתואר הרפואי ראו דוקטור לרפואה; אם התכוונתם למשמעות אחרת, ראו .
מספר דוקטורים לפילוסופיה בלבוש טקסי בטקס הענקת תארים מתקדמים באוניברסיטת אמורי, 12 במאי 2008. שלושת פסי הכתף והמצנפת מסמלים תואר דוקטור, צבע הפסים את היותו תואר דוקטור לפילוסופיה, וצבעי הגלימות השונים – את המוסדות בהם הוענק התואר
דוקטור (בקיצור, ד"ר; PhD), או תואר שלישי, הוא התואר האקדמי העליון, המוענק לאחר השלמת עבודת מחקר בהיקף משמעותי, או הגעה לרמה מקצועית המאפשרת פעילות עצמאית ברמה גבוהה.
המילה דוקטור מקורה בשפה הלטינית והיא לקוחה מיוונית: 'דוקסה' פירושה 'סברה' ובהשאלה 'דוקטור' הוא 'מי שמורשה לשאת סברה', ומכאן שבלטינית הקלאסית פירוש המילה 'דוקטור' הוא 'מורה', ובלטינית של ימי הביניים מלומד ויועץ דתי. המשמעות הנוכחית, של המחזיק בתואר גבוה באוניברסיטה, התקבעה בסוף המאה ה-14.
התואר בעבר ובהווה

השימוש בתואר החל באוניברסיטת בולוניה, שבסוף המאה ה-12 התחילה להעניק את תואר דוקטור למשפטים. באותה התקופה המונחים "דוקטור" (Doctor) ו"מוסמך" (Master) היו בעלי משמעות זהה. במשך השנים התפתח הנוהג ברוב אוניברסיטאות אירופה להשתמש במונח "מוסמך" לבוגרי הפקולטות לאמנות ולדקדוק, ובמונח "דוקטור" לבוגרי הפקולטות לפילוסופיה, משפטים ורפואה. מכיוון שכדי ללמוד פילוסופיה, משפטים או רפואה יש ללמוד קודם כל דקדוק, התואר "דוקטור" החל לציין דרגה אקדמית גבוהה יותר מזו של התואר "מוסמך".
תואר דוקטור מחקרי מוענק לאחר השלמת תזה (קרויה גם דוקטורט או דיסרטציה), שהיא עבודת מחקר מקיפה שיש בה משום תרומה לקידום הידע האנושי בתחום מן התחומים המדעיים. עבודת הדוקטורט מוגשת לאוניברסיטה, ופעמים רבות תוכנה מתפרסם גם כספר, בגרסה שנועדה לעשותה נגישה לקהל רחב יותר של קוראים, או שתקציר שלה מתפרסם כמאמר בכתב עת מדעי. במרבית התחומים (כולל במדעים) קרוי תואר זה "דוקטור לפילוסופיה" (PhD). במספר תחומים, שהבולט ביניהם הוא משפטים, מקובל מסיבות היסטוריות תואר אחר (כגון "דוקטור למשפטים", JSD או LLD).‏
התואר דוקטור מוענק גם בגין השלמת הכשרה מקצועית ברמה גבוהה, למשל בתחום הרפואה והרפואה הווטרינרית: בוגרי לימודי רפואה מקבלים את התואר M.D (דוקטור לרפואה או Doctor of Medicine). בוגרי רפואה וטרינרית מקבלים את התואר D.V.M (דוקטור לרפואה וטרינרית או Doctor of Veterinary Medicine) תואר זה הוא בדרך כלל התואר האקדמי הראשון או השני. דוקטורים לרפואה יכולים בנוסף גם ללמוד לתואר שלישי (לא-רפואי), "דוקטור לפילוסופיה", ובפרט דרך המסלול המשולב MD-PhD.
התואר בישראל

בישראל שמורה הזכות להעניק תואר דוקטור לתשע האוניברסיטאות הציבוריות, ולאוניברסיטה פרטית אחת – אוניברסיטת רייכמן. אלו מעניקות את התואר Ph.D.) Doctor of Philosophy) – "דוקטור לפילוסופיה" – בכל התחומים למעט משפטים בו מעניקים תואר זהה אך בשם שונה: J.S.D.) Doctor of Juridical Science) או LL.D.) Legum Doctor).
בשנת 2014 בחנו ות"ת ומל"ג אפשרות להתיר הענקת תואר דוקטור למוסדות נוספים, ובשנת 2018 אישרה המל"ג לאוניברסיטת רייכמן ("המרכז הבינתחומי הרצליה" באותה תקופה) עקרונית להגיש בקשה לפתיחת תוכנית לדוקטורט.
חלק מהאוניברסיטאות שיש להן פקולטה לרפואה מעניקות תוארי דוקטור במקצוע זה: התואר M.D (דוקטור לרפואה או Doctor of Medicine), את התואר D.M.D (דוקטור לרפואת שיניים או Doctor Medicinae Dentariae), את התואר D.V.M (דוקטור לרפואה וטרינרית או Doctor of Veterinary Medicine), או את התואר Pharm D (דוקטור לרוקחות קלינית או Doctor of Clinical Pharmacy). עם זאת במקומות מסוימים בעולם, כמו בבריטניה ובהודו, לאחר לימודי רפואה מתקבל התואר MBBS (קיצור של Bachelor of Medicine, Bachelor of Surgery). לאחר מכן ההתמחות נחשבת לתואר שני, וכותבי מחקר עם תזה מקבלים את התואר Ph.D.
בתחומי המחקר ניתן לגשת ללימודי הדוקטורט לאחר השלמת לימודי תואר שני (ולכן לעיתים מתייחסים אליו כתואר שלישי), או במקרים מיוחדים, גם לאחר השלמת לימודי תואר ראשון.
תלמיד בלימודי דוקטורט קרוי דוקטורנט. במקרים רבים מועסקים הדוקטורנטים כעוזרי הוראה, מתרגלים ואף כמרצים באוניברסיטה במהלך לימודי הדוקטורט שלהם.
בשנת 2009 היו בישראל כ-34,000 בעלי תואר דוקטור.
על פי הלמ"ס ב-2019 עסקו בישראל 3,045 בעלי תואר שלישי במחקר במסגרת בתר-דוקטורט, יותר ממחציתם היו זרים.
התואר בצרפת

במערכת האקדמית הצרפתית מתקיים מאז 1984 תואר דוקטור יחיד. אולם, לפני כן הוענקו שלושה תוארי דוקטור, שדרשו רמות השקעה והיקפי מחקר שונים לשם השגתם:
דוקטורט ד'אטה (doctorat d'État) – "דוקטור ממלכתי של המדינה", התואר היחיד בין 1808 ל-1923. איפשר לנושאו ללמד בכל אוניברסיטה צרפתית ולקבל מיידית משרת פרופסור. לאחר 1954 הוענק כמעט אך ורק לאזרחי צרפת (יוצא מן הכלל בולט הוא פרופסור מיכאל הרסגור). החל משנת 1975 התואר מוענק לכל אדם, ללא הבדל כלשהו, בין המועמדים.
דיפלומת דוקטור-מהנדס (diplôme de docteur-ingénieur) – תואר שנוצר ב-1923 עבור מחקר טכנולוגי או הנדסי.
דוקטורט של המעגל השלישי (doctorat de troisième cycle) – תואר שנוצר בעקבות הרפורמה במערכת האקדמית הצרפתית ב-1954 ודרש דרישות מופחתות מבחינת היקף המחקר הנדרש להשגתו מאשר בדוקטורט ד'אטה.
תוארי ד"ר מקצועיים נוספים

בארצות שונות תוארי דוקטור שונים. בארצות הברית ובקנדה, לדוגמה, ניתנים תוארי ד"ר בכירופרקטיקה (DC), ד"ר באוסטאופתיה (DO) וד"ר בפודיאטריה ניתוחית (DPM).
ראו גם

דוקטור לרפואה
דוקטור לשם כבוד
MD-PhD
פרופסור